**NÁRODNÁ RADA SLOVENSKEJ REPUBLIKY**

 **V. volebné obdobie**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Číslo: CRD-4188 /2011

**548a**

### S p r á v a

Ústavnoprávneho výboru Národnej rady Slovenskej republiky o prerokovaní návrhu Ústavnoprávneho výboru Národnej rady Slovenskej republiky na vydanie ústavného zákona, ktorým sa dopĺňa Ústava Slovenskej republiky č. 460/1992 Zb. v znení neskorších predpisov (tlač 548) v druhom čítaní

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **Ústavnoprávny výbor** Národnej rady Slovenskej republiky **ako gestorský výbor** **k** **návrhu Ústavnoprávneho výboru Národnej rady Slovenskej republiky na vydanie ústavného zákona**, **ktorým sa dopĺňa Ústava Slovenskej republiky č. 460/1992 Zb.** v znení neskorších predpisov (tlač 548) podáva Národnej rade Slovenskej republiky **správu o prerokovaní návrhu predmetného ústavného zákona v druhom čítaní vo výbore.**

 Národná rada Slovenskej republiky **uznesením z 21. októbra 2011** pridelila návrh Ústavnoprávneho výboru Národnej rady Slovenskej republiky na vydanie **ústavného zákona, ktorým sa dopĺňa Ústava Slovenskej republiky č. 460/1992 Zb.** v znení neskorších predpisov (tlač 548) na prerokovanie **Ústavnoprávnemu výboru** Národnej rady Slovenskej republiky ako gestorskému výboru.

 **Gestorský výbor** prerokoval návrh ústavného zákona na svojej 47. schôdzi 21. októbra 2011. Uznesením č. 326 odporučil  **Národnej rade Slovenskej republiky návrh ústavného zákona** (tlač 548) **schváliť so zmenami:**

„1. V čl. 1 v 2. bode sa v časti pred bodkočiarkou za písm. e) dopĺňa písm. f) a pred písm. n) sa dopĺňa písm. m).

1. V čl. 1 v 2. bode v časti za bodkočiarkou pred písm. r) dopĺňa písm. m).“
2. V čl. 1 v 2. bode časť za bodkočiarkou znie: „výkon pôsobnosti vlády podľa čl. 119 písm. m) a r) je viazaný na predchádzajúci súhlas prezidenta Slovenskej republiky, a to v každom jednotlivom prípade, ak prezident nerozhodne inak.“.

 Navrhuje sa spresnenie predloženého návrhu ústavného                                                            zákona.

 Poslanci Národnej rady Slovenskej republiky, ktorí nie sú členmi ústavnoprávneho výboru, **neoznámili v určenej lehote** gestorskému výboru **žiadne stanovisko.**

 **Správa Ústavnoprávneho výboru** Národnej rady Slovenskej republiky **bola schválená** uznesením Ústavnoprávneho výboru Národnej rady Slovenskej republiky z 21. októbra 2011 č.  327.

 Výbor poveril spravodajcu **Róberta Madeja**, poslanca Národnej rady Slovenskej republiky, aby v súlade s § 80 ods. 2 zákona Národnej rady Slovenskej republiky č.  350/1996 Z. z. o rokovacom poriadku Národnej rady Slovenskej republiky v znení neskorších predpisov **informoval o výsledku rokovania Ústavnoprávneho výboru** Národnej rady Slovenskej republiky a aby odôvodnil návrh a stanovisko gestorského výboru k návrhu ústavného zákona na schôdzi Národnej rady Slovenskej republiky.

 Radoslav Procházka v.r.

 predseda Ústavnoprávneho výboru

 Národnej rady Slovenskej republiky

V Bratislave 21. októbra 2011